
ΤΕΥΧΟΣ ΔΕΥΤΕΡΟ 


Αρ 


. Φύλλου 5652 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβίβαση του δικαιώματος υπογραφής των 
συμβάσεων ακαδημαϊκών υποτρόφων στο πλαί¬ 
σιο του προγράμματος ΕΣΠΑ «Απόκτηση Ακαδη¬ 
μαϊκής Εμπειρίας σε Νέους Επιστήμονες κατόχους 
διδακτορικού 2018 - 2019 στο Εθνικό και Καποδι- 
στριακό Πανεπιστήμιο Αθηνών». 

2 Παράταση της θητείας των Αναπληρωτών Πρύ¬ 
τανη (Αντιπρυτάνεων) έως τις 31-8-2019, ακολου¬ 
θώντας τη θητεία του Πρύτανη του Αριστοτελεί- 
ου Πανεπιστημίου Θεσσαλονίκης. 

3 Ίδρυση του εργαστηρίου με τίτλο Εργαστήριο 
Ηλεκτροκίνησης και Ηλεκτρονικών Συστημάτων 
Οχημάτων» του Τμήματος Μηχανολόγων Οχημά¬ 
των Τ.Ε., της Σχολής Τεχνολογικών Εφαρμογών, 
του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης. 

4 Καθορισμός γνωστικών αντικείμενων μελών κα¬ 
τηγορίας Εργαστηριακού Διδακτικού Προσω¬ 
πικού (Ε.ΔΙ.Π.) του Τεχνολογικού Εκπαιδευτικού 
Ιδρύματος Δυτικής Ελλάδας. 


ΑΠΟΦΑΣΕΙΣ 

Αριθμ. πράξης: 1101 (1) 

Μεταβίβαση του δικαιώματος υπογραφής των 
συμβάσεων ακαδημαϊκών υποτρόφων στο πλαί¬ 
σιο του προγράμματος ΕΣΠΑ «Απόκτηση Ακαδη¬ 
μαϊκής Εμπειρίας σε Νέους Επιστήμονες κατό¬ 
χους διδακτορικού 2018 - 2019 στο Εθνικό και 
Καποδιστριακό Πανεπιστήμιο Αθηνών». 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις της παρ. 7 του άρθρου 29 του ν. 4009/2011 


«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων», όπως ισχύει, 

β) Τις διατάξεις του ν. 4485/2017 «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις», όπως ισχύει, 
γ) Την αριθμ. 145/2014-2015 πράξη Πρύτανη περί 
ορισμού Αναπληρωτών Πρύτανη, μεταβίβασης σε αυ¬ 
τούς συγκεκριμένων αρμοδιοτήτων και καθορισμού της 
σειράς με την οποία θα αναπληρώνουν τον Πρύτανη αν 
απουσιάζει, κωλύεται ή ελλείπει για οιονδήποτε λόγο 
(ΦΕΚ 314 Β76-3-2018), 

δ)Την αριθμ. 178/2014-2015 πράξη Πρύτανη περί με¬ 
ταβίβασης του δικαιώματος υπογραφής στον Αναπλη¬ 
ρωτή Πρύτανη Ερευνητικής Πολιτικής και Ανάπτυξης, 
ε) το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού 
ή του προϋπολογισμού του Ιδρύματος, αποφασίζει τη 
μεταβίβαση του δικαιώματος υπογραφής συμβάσεων 
ακαδημαϊκών υποτρόφων στο πλαίσιο του προγράμμα¬ 
τος ΕΣΠΑ για το ακαδημαϊκό έτος 2018 - 2019 με τίτλο 
«Απόκτηση Ακαδημαϊκής Εμπειρίας σε Νέους Επιστήμο¬ 
νες κατόχους διδακτορικού 2018 - 2019 στο Εθνικό και 
Καποδιστριακό Πανεπιστήμιο Αθηνών», το οποίο δια¬ 
χειρίζεται ο Ειδικός Λογαριασμός Κονδυλίων Έρευνας, 
στον Αναπληρωτή Πρύτανη Ερευνητικής Πολιτικής και 
Ανάπτυξης, Καθηγητή Θωμά Σφηκόπουλο. 

Η αριθμ. 61/2016-2017 πράξη παραμένει εν ισχύ για 
τις συμβάσεις έργου και εργασίας των ακαδημαϊκών 
υποτρόφων που επιλέγονται σύμφωνα με τις διατάξεις 
του άρθρου 29 παρ. 7 του ν. 4009/2011, όπως ισχύει, οι 
οποίες δεν εντάσσονται στο ως άνω πρόγραμμα ΕΣΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5652/17.12.2018 


Αριθμ. 4757 _ (2) 

Παράταση της θητείας των Αναπληρωτών Π ρύτα- 
νη (Αντιπρυτάνεων) έως τις 31-8-2019, ακολου¬ 
θώντας τη θητεία του Πρύτανη του Αριστοτελεί- 
ου Πανεπιστημίου Θεσσαλονίκης. 

Ο ΠΡΥΤΑΝΗΣ 

ΤΟΥ ΑΡΙΣΤΟΤΕΛΕΙΟΥ 

ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1 )Το ΦΕΚ443/τ.Υ.Ο.Δ.Δ./24-7-2014, στο οποίο δημοσι- 
εύθηκε η απόφαση του Συμβουλίου του Αριστοτελείου 
Πανεπιστημίου Θεσσαλονίκης σχετικά με το διορισμό 
του Πρύτανη του Ιδρύματος, με τετραετή θητεία που 
λήγει στις 31-8-2018. 

2) Το ΦΕΚ 581/τ.Υ.Ο.Δ.Δ./24-9-2014 (διόρθωση της 
36453/14-7-2014 απόφασης του Συμβουλίου του Αρι- 
στοτελείου Πανεπιστημίου Θεσσαλονίκης). 

3) Την Φ. 120.61/29/121983/Β2/31 -7-2014 διαπιστω- 
τική πράξη του Υπουργού Παιδείας και Θρησκευμάτων 
για το διορισμό του Πρύτανη του Αριστοτελείου Πανε¬ 
πιστημίου Θεσσαλονίκης. 

4) Την 4474/2014απόφαση του Συμβουλίουτης Επικρά¬ 
τειας (Τμήμα Γ') περί ακύρωσης της Φ.120.61 /29/121983/ 
Β2/31 -7-2014 διαπιστωτικής πράξηςτου Υπουργού Παι¬ 
δείας. 

5) Το ΦΕΚ 13/τ.Υ.Ο.Δ.Δ./16-1 -2015 (16703/14-1-2015 
απόφαση του Συμβουλίου του Αριστοτελείου Πανεπι¬ 
στημίου Θεσσαλονίκης) και την 12733/Ζ1 /23-1 -2015 
διαπιστωτική πράξη του Γενικού Γραμματέα του Υπουρ¬ 
γείου Παιδείας και Θρησκευμάτων (διορισμός Πρύτανη 
μετά την επανάληψη της διαδικασίας σε συμμόρφωση 
της με αριθμ. 4474/2014 απόφασης του Συμβουλίου της 
Επικράτειας (Τμήμα Γ). 

6) Το ΦΕΚ 28/τ.Υ.Ο.Δ.Δ./23-1 -2015 (διόρθωση της 
16703/14-1-2015 απόφασης του Συμβουλίου του Αρι- 
στοτελείου Πανεπιστημίου Θεσσαλονίκης). 

7) Την 12733/Ζ1 /23-1 -2015 (ΑΔΑ 6Ε5Β9-53Ν) διαπι- 
στωτική πράξη του Υπουργού Παιδείας και Θρησκευ¬ 
μάτων για το διορισμό του Πρύτανη του Αριστοτελείου 
Πανεπιστημίου Θεσσαλονίκης με πλήρη θητεία από τις 
16-1-2015 (ημέρα δημοσίευσης της Πράξης του Συμβου¬ 
λίου του Αριστοτελείου Πανεπιστημίου Θεσσαλονίκης 
στην Εφημερίδα της Κυβερνήσεως). 

8) Την 17746/28-1-2015 απόφαση του Συμβουλίου του 
Αριστοτελείου Πανεπιστημίου Θεσσαλονίκης για την 
έγκριση της 17508/23-1-2015 πράξηςτου Πρύτανη του 
Αριστοτελείου Πανεπιστημίου Θεσσαλονίκης περί του 
ορισμού Αναπληρωτών Πρύτανη του Αριστοτελείου Πα¬ 
νεπιστημίου Θεσσαλονίκης, μεταβίβασης αρμοδιοτήτων 
στους Αναπληρωτές Πρύτανη και καθορισμού της σειράς 
αναπλήρωσηςτου Πρύτανη (ΦΕΚ 258/τ.Β'/24-2-2015). 

9) Τις διατάξεις του άρθρου 8 παρ. 16 περ. δ' του 
ν. 4009/2011, μετά την τροποποίηση του με την παρ. 8 
του άρθρου 2 του ν. 4076/2012, σύμφωνα με το οποίο 
«... Ο Πρύτανης διορίζεται με απόφαση του Συμβουλίου 
που δημοσιεύεται στην Εφημερίδα της Κυβερνήσεως, 
για τετραετή θητεία...». 


10) Τιςδιατάξειςτουάρθρου8παρ. 13Βτουν. 4009/2011. 

11) Το γεγονός ότι έχει καταργηθείτο Συμβούλιο Ιδρύ¬ 
ματος με το άρθρο 12 του ν. 4485/2017 σύμφωνα με το 
οποίο τα όργανα του Ιδρύματος είναι: α) η Σύγκλητος, 
β) το Πρυτανικό Συμβούλιο, γ) ο Πρύτανης και δ) οι Αντι- 
πρυτάνεις. 

12) Τις διατάξεις του άρθρου 13 παρ. 2 περ. λστ' του 
ν. 4485/2017 το οποίο θέσπισε τεκμήριο αρμοδιότητας 
της Συγκλήτου ορίζοντας ότι «ασκεί όσες αρμοδιότητες 
δεν ανατίθενται από το νόμο ειδικώς σε άλλα όργανα 
του Ιδρύματος». 

13) Τις διατάξεις του άρθρου 84 παρ. 13 περ. α' του 
ν.4485/2017. 

14) Την5835/1 -11 -2017(ΦΕΚ601/τ.Υ.Θ.Δ.Δ./20-11 -2017) 
απόφαση της Συγκλήτου του ΑΠΘ για την τροποποίηση - 
διόρθωση της 16703/14-1 -2015 απόφασης του Συμβου¬ 
λίου του Αριστοτελείου Πανεπιστημίου Θεσσαλονίκης 
σχετικά με το διορισμό του Πρύτανη του Ιδρύματος. 

15) Το Κεφάλαιο Α' της από 1-9-2017 Εγκυκλίου του 
Υπουργείου Παιδείας, Έρευνας και Θρησκευμάτων (ΑΔΑ 
Ω6ΝΖ4653ΠΣ-9ΣΜ) σύμφωνα με το οποίο «1... Η θητεία 
του συνόλου των ορισθέντων ως Αναπληρωτών Πρύτα¬ 
νη λήγει συγχρόνως με τη θητεία του οικείου Πρύτανη, 
ανεξαρτήτως δηλαδή του αριθμού των Αναπληρωτών, 
έως δε τη λήξη της θητείας τους οι Αναπληρωτές Πρύ¬ 
τανη εκτελούν χρέη Αντιπρύτανη, σύμφωνα με τα ορι¬ 
ζόμενα στο ν. 4485/2017». 

16) Τιςδιατάξειςτουάρθρου 18παρ.6β'τουν. 4559/2018 
«Πανεπιστήμιο Ιωαννίνων, Ιόνιο Πανεπιστήμιο και άλ¬ 
λες διατάξεις» σύμφωνα με το οποίο «Οι θητείες των 
υπηρετούντων κατά την έναρξη ισχύος του παρόντος 
νόμου μονομελών οργάνων διοίκησης λήγουν την 31 η 
Αυγούστου του ακαδημαϊκού έτους στη διάρκεια του 
οποίου πρόκειται να λήξει η θητεία τους, σύμφωνα με 
τις διατάξεις που ίσχυαν κατά το χρόνο εκλογής τους». 
Ως εκ τούτου, η θητεία του υπηρετούντος Πρύτανη λήγει 
την 31 η Αυγούστου 2019. 

17) Την 2966/11-9-2018 απόφαση της Συγκλήτου, 
που δημοσιεύθηκε στο ΦΕΚ4094/τ.Β /19-9-2018, με την 
οποία εγκρίνεται η 886/10-9-2018 πράξη του Πρύτανη 
του Αριστοτελείου Πανεπιστημίου Θεσσαλονίκης, περί 
«Τροποποίησης της αριθμ. 17508/23-1 -2015 πράξης του 
Πρύτανη του Αριστοτελείου Πανεπιστημίου Θεσσαλο¬ 
νίκης, περί ορισμού Αναπληρωτών Πρύτανη του Αρι- 
στοτελείου Πανεπιστημίου Θεσσαλονίκης, μεταβίβασης 
αρμοδιοτήτων στους Αναπληρωτές Πρύτανη και καθο¬ 
ρισμού της σειράς αναπλήρωσης του Πρύτανη», που 
είχε εγκριθεί με την αριθμ. 17746/28-1 -2015 (ΦΕΚ 258/ 
τ.Β /24-2-2015) απόφαση του Συμβουλίου Αριστοτελεί- 
ου Πανεπιστημίου Θεσσαλονίκης ως προς την: α) αντι¬ 
κατάσταση της Αναπληρώτριας Πρύτανη, καθηγήτριας 
Παρασκευής Αργυροπούλου-Πατάκα, μετά την αποχώ¬ 
ρηση της, λόγω ορίου ηλικίας, στις 31-8-2018 (ΦΕΚ 837/ 
τ.Γ'/25-7-2018) και β) σειρά αναπλήρωσηςτου Πρύτανη 
από τους Αναπληρωτές Πρύτανη, σε περίπτωση απουσί¬ 
ας ή κωλύματος του. Αναπληρωτή Πρύτανη Ανθρώπινων 
Πόρων ορίζει τον Γεώργιο Δέλλιο, καθηγητή τουΤμήμα- 
τος Νομικής της Νομικής Σχολής. 

18) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του Προϋπολογισμού του Πανεπι¬ 
στημίου (άρθρο 29Α του ν. 1558/1985, που προστέθηκε 
με το άρθρο 27 του ν. 2081/1992 και τροποποιήθηκε με 
το άρθρο 1 παρ. 2 περ. Α' του ν. 2469/1997). 

Διαπιστώνει: 

ότι η θητεία των Αναπληρωτών Πρύτανη (Αντιπρυ- 
τάνεων) του Αριστοτελείου Πανεπιστημίου Θεσσαλονί¬ 
κης λήγει στις 31-8-2019, ακολουθώντας τη θητεία του 
Πρύτανη, η οποία λήγει σύμφωνα με το άρθρο 18 παρ. 6 
του ν. 4559/2018. 

Θεσσαλονίκη, 24 Οκτωβρίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. πράξης: 211 (3) 

Ίδρυση του εργαστηρίου με τίτλο Εργαστήριο 
Ηλεκτροκίνησης και Ηλεκτρονικών Συστημάτων 
Οχημάτων του Τμήματος Μηχανολόγων Οχημά¬ 
των Τ.Ε., της Σχολής Τεχνολογικών Εφαρμογών, 
του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης. 

Ο ΠΡΥΤΑΝΗΣ 

ΤΟΥ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

Ι.Των άρθρων 28 και 29του ν. 4485/2017 (ΦΕΚ 114/ 
τ.Α'/4-8-2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», όπως τροποποιήθηκαν και ισχύουν. 

2. Του άρθρου 96, του ν. 4310/2014 (ΦΕΚ 258/τ.Α7 
8-12-2014) «Έρευνα, Τεχνολογική Ανάπτυξη και Καινο¬ 
τομία και άλλες διατάξεις» όπως αντικαταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α'/11-5-2016) «Ρυθμίσεις για την έρευνα και άλλες δι¬ 
ατάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/2011 
(ΦΕΚ 195/τ.Α'/6-9-2011) «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α'/22-4-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ.82/2013 (ΦΕΚ123/τ.Α'/3-6-2013) «Συγχώνευ¬ 
ση Σχολών-ΜετονομασίαΤμημάτων-Συγχώνευση Τμη¬ 
μάτων- Κατάργη ο η Τμη μάτων-συγ κράτηση Σχολών το υ 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης». 

ό.Τηναριθμ. 193992/Ζ1 /10.11.2017 (ΦΕΚ579/τ.Υ.Ο.Δ.Δ/ 
14-11 -2017) διαπιστωτική πράξη του Υπουργού Παιδεί¬ 
ας, Έρευνας και Θρησκευμάτων για την εκλογή Πρύτανη 


και τριών(3) Αντιπρυτάνεων του Αλεξάνδρειου Τεχνο¬ 
λογικού Εκπαιδευτικού Ιδρύματος Θεσσαλονίκης (ΑΔΑ: 
ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου Τεχνολογικού Εκπαιδευτι¬ 
κού Ιδρύματος Θεσσαλονίκης. 

8. Την με αριθμ. 13/8-11-2018 απόφαση της Συνέ¬ 
λευσης του Τμήματος Μηχανολόγων ΟχημάτωνΤΕ, της 
Σχολής Τεχνολογικών Εφαρμογών, του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης. 

9. Την με αριθμ. 26/09-11 -2018 απόφαση της Συγκλή¬ 
του του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης. 

10. Το γεγονός ότι δεν έχει εκδοθεί ακάματο προεδρι¬ 
κό διάταγμα της παρ. 10 του άρθρου 28 του ν.4485/2017 
(ΦΕΚ114/τ.Α'/4-8-2017.) 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου Τεχνολογικού Εκπαιδευτικού Ιδρύμα¬ 
τος Θεσσαλονίκης, αποφασίζουμε: 

την ίδρυση εργαστηρίου με τίτλο "Εργαστήριο Ηλε¬ 
κτροκίνησης και Ηλεκτρονικών Συστημάτων Οχημάτων" 
του Τμήματος Μηχανολόγων Οχημάτων Τ.Ε, της Σχολής 
Τεχνολογικών Εφαρμογών, του Αλεξάνδρειου Τεχνολο¬ 
γικού Εκπαιδευτικού Ιδρύματος Θεσσαλονίκης, με τον 
ακόλουθο εσωτερικό κανονισμό λειτουργίας του. 

Άρθρο 1 

Αποστολή - Σκοπός Ίδρυσης του Εργαστηρίου 

Σκοπόςτης ίδρυσης και λειτουργίας του Εργαστηρίου 
Ηλεκτροκίνησης και Ηλεκτρονικών Συστημάτων Οχη¬ 
μάτων είναι: 

1. Η ανάπτυξη και προώθηση της έρευνας στο Αλεξάν- 
δρειοΤεχνολογικό Εκπαιδευτικό Ίδρυμα Θεσσαλονίκης. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και 
ποιοτικής αναβάθμισης της παρεχόμενης εκπαίδευσης 
στο Τμήμα Μηχανολόγων Οχημάτων Τ.Ε. 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προαγωγή της επιστήμης στα γνωστικά αντικείμενα 
των ηλεκτρονικών συστημάτων οχημάτων πάσης φύσης 
και της ηλεκτροκίνησης οχημάτων. 

2. Στήριξη της διεξαγωγής έρευνας για κάλυψη των 
ερευνητικών αναγκών του Ενεργειακού Τομέα του Τμή¬ 
ματος Μηχανολόγων Οχημάτων Τ.Ε. της Σχολής Τεχνο¬ 
λογικών Εφαρμογών. 

3. Στήριξη της διεξαγωγής έρευνας για κάλυψη των 
διδακτικών αναγκών των γνωστικών αντικειμένων των 
ηλεκτρονικών συστημάτων οχημάτων και της ηλε¬ 
κτροκίνησης του Ενεργειακού Τομέα του Τμήματος 

Μηχανολόγων ΟχημάτωνΤ.Ε. της ΣχολήςΤεχνολογικών 
Εφαρμογών, με διάχυση της παραγόμενης γνώσης, υπο¬ 
στήριξη της εκπόνησης προπτυχιακών/μεταπτυχιακών/ 
διδακτορικών διατριβών και διευκόλυνση διεξαγωγής 
της πρακτικής άσκησης μέσω συνεργασίας με διάφο¬ 
ρους φορείς. 

4. Υποστήριξη της ανάληψης νέων αυτοδύναμων 
ή χρηματοδοτούμενων ερευνητικών προγραμμάτων 
συντονίζουν τη διεξαγωγή της έρευνας του Τμήματος 
Μηχανολόγων Οχημάτων Τ.Ε. της ΣχολήςΤεχνολογικών 
Εφαρμογών. 

5. Προαγωγή της συνεργασίας με άλλα ακαδημαϊκά 
Ιδρύματα και ερευνητικά κέντρα της ημεδαπής και αλ¬ 
λοδαπής, που έχουν συναφή ή συμπληρωματικά ενδι¬ 
αφέροντα. 

6. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 
των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό του 
Ιδρύματος. 

7. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε 
με την με αριθμ. 13/8-11 -2018 απόφαση της Συνέλευσης 
του Τμήματος Μηχανολόγων Οχημάτων Τ.Ε. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
αριθμ. απόφαση 13/8-11 -2018 της Συνέλευσης του Τμή¬ 
ματος και μέσω του οποίου διεξάγεται η έρευνα. Στο ερ¬ 
γαστήριο τηρούνται οι προβλεπόμενοι όροι υγιεινής και 
ασφάλειας όπως προβλέπεται στις κείμενες διατάξεις. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 

Σε περίπτωση κατάργησης του Εργαστηρίου τα όρ¬ 
γανα και ο εξοπλισμός κατανέμονται, με απόφαση της 
Συνέλευσης του Τμήματος σε αντίστοιχες μονάδες που 
λειτουργούν στο Τμήμα. 

Άρθρο 4 

Διοίκηση - Αρμοδιότητες 

1. α) Το Εργαστήριο διευθύνεται από μέλος Δ.Ε.Π., 
αντίστοιχου γνωστικού αντικειμένου, ο οποίος ανήκει 
στο Τμήμα Μηχανολόγων Οχημάτων Τ.Ε. Η θητεία του 
Διευθυντή είναι τριών (3) ετών. Είναι δυνατή η εκλογή 
του ίδιου προσώπου ως Διευθυντή για περισσότερες 
από μία θητείες. Η ιδιότητα του Διευθυντή δεν είναι 
ασυμβίβαστη με την ιδιότητα μονοπρόσωπου οργά¬ 
νου ή μέλους συλλογικού οργάνου Α.Ε.Ι. Δεν μπορεί να 
είναι υποψήφιοι και να εκλεγούν εκείνοι που αποχωρούν 
λόγω συμπλήρωσης του ανώτατου ορίου ηλικίας κατά 
τη διάρκεια της προκηρυσσόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 


ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση του Τμήματος. Μέσα σε 
αποκλειστική προθεσμία δέκα (10) εργάσιμων ημερών 
από την επομένη της ημερομηνίας της κοινοποίησης της 
προκήρυξης υποβάλλονται στη Γραμματεία της οικείας 
ακαδημαϊκής μονάδας οι αιτήσεις εκδήλωσης ενδιαφέ¬ 
ροντος για τη θέση του Διευθυντή. Μέσα σε αποκλειστι¬ 
κή προθεσμία δέκα (10) εργάσιμων ημερών από τη λήξη 
της προθεσμίας του προηγούμενου εδαφίου καλείται, 
από τον επικεφαλήςτης οικείας ακαδημαϊκής μονάδας, 
το εκλεκτορικό σώμα, προκειμένου να προβεί στην εκλο¬ 
γή του Διευθυντή, με άμεση και μυστική ψηφοφορία. 
Διευθυντής εκλέγεται ο υποψήφιος που συγκεντρώνει 
την απόλυτη πλειοψηφία των έγκυρων ψήφων. Αν κα¬ 
νένας υποψήφιος δεν συγκεντρώσει την απαιτούμενη 
πλειοψηφία, η ψηφοφορία επαναλαμβάνεται την ίδια 
ημέρα μεταξύ των δύο (2) πρώτων σε ψήφους υποψη¬ 
φίων, οπότε και εκλέγεται ο υποψήφιος που συγκεντρώ¬ 
νει τις περισσότερες ψήφους. Σε περίπτωση ισοψηφίας, 
διενεργείται κλήρωση από τον επικεφαλής της οικείας 
ακαδημαϊκής μονάδας παρουσία των ισοψηφησάντων. 
Για την εκλογή ή την κλήρωση συντάσσεται σχετικό πρα¬ 
κτικό και εκδίδεται σχετική διαπιστωτική πράξη από τον 
Πρύτανη που δημοσιεύεται στην Εφημερίδα της Κυβερ- 
νήσεως. Μέχρι την εκλογή και την ανάληψη καθηκόντων 
του νέου Διευθυντή εξακολουθεί να ασκεί τα καθήκοντα 
του ο έως τότε Διευθυντής, ακόμη και αν έχει λήξει η 
θητεία του. Αν ο Διευθυντής εκλείψει για οποιονδήπο- 
τε λόγο, ο επικεφαλής της ακαδημαϊκής μονάδας στην 
οποία ανήκει το Εργαστήριο αναθέτει καθήκοντα προ¬ 
σωρινού Διευθυντή στον Αναπληρωτή Διευθυντή και 
προκηρύσσει αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεση του 
με το διδακτικό έργο του Τμήματος. 

2. Εκπροσωπείτο Εργαστήριο στα σχετικά όργανα του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης. Ο Διευθυντής ευθύνεται έναντι του του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης για την επιστημονική ποιότητα των ερευ¬ 
νητικών δραστηριοτήτων αλλά και για τις συμβατικές 
υποχρεώσεις που απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζ ει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκριση του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου Ηλεκτροκίνησης και 
Ηλεκτρονικών Συστημάτων Οχημάτων πρέπει να είναι 
επαρκές ώστε να διευκολύνεται η ομαλή λειτουργία του. 
Σ' αυτό μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ). 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες. 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος. Καθένας μπορεί να είναι μέλος μόνο ενός Ερ¬ 
γαστηρίου, ανεξάρτητα από το αν προσφέρει τις υπηρε¬ 
σίες του σε περισσότερα του ενός Εργαστήρια. 


Σε κάθε περίπτωση στο Εργαστήριο θα πρέπει να συμ¬ 
μετέχουν τουλάχιστον 3 μέλη Δ.Ε.Π. κάτοχοι Διδακτορι¬ 
κού τίτλου συναφούς με το ερευνητικό αντικείμενο του 
Εργαστηρίου, συμπεριλαμβανομένου του Διευθυντή του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑλεξάνδρειουΤεχνολογικού Εκπαιδευτικού 
Ιδρύματος Θεσσαλονίκης. Δεν προβλέπονται αμοιβές 
από τον προϋπολογισμό του Αλεξάνδρειου Τεχνολογι¬ 
κού Εκπαιδευτικού Ιδρύματος Θεσσαλονίκης. 

Άρθρο 7 

Διαδικασίες λειτουργίας του Εργαστηρίου 

Ί.Το Εργαστήριο Ηλεκτροκίνησης και Ηλεκτρονικών 
Συστημάτων Οχημάτων λειτουργεί τις εργάσιμες ημέρες 
και ώρες, σύμφωνα με τον εσωτερικό κανονισμό λει¬ 
τουργίας του ΑλεξάνδρειουΤεχνολογικού Εκπαιδευτικού 
Ιδρύματος Θεσσαλονίκης. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευνη¬ 
τικών εργασιών τα μέλη του προσωπικού του, σε συνερ¬ 
γασία με άλλα μέλη ΔΕΠ του Τμήματος Μηχανολόγων 
ΟχημάτωνΤ.Ε. ή άλλωνΤμημάτωντου Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
και άλλων εκπαιδευτικών ιδρυμάτων. Για την εκτέλεση 
ερευνητικής εργασίας από ερευνητές που δεν ανήκουν 
στο προσωπικό του χορηγείται άδεια από τη διευθυντή, 
ύστερα από σχετική αίτηση, στην οποία αναφέρονται ο 
σκοπός της εργασίας, το χρονοδιάγραμμα ολοκλήρω¬ 
σης, οι συσκευές που θα χρησιμοποιηθούν, καθώς και ο 
προϋπολογισμός της δαπάνης σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προ¬ 
ϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α'/27-4-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ' όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή. 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδι¬ 
κός Λογαριασμός Κονδυλίων Έρευνας του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
σύμφωνά με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του Αλεξάνδρειου Τεχνολογικού Εκπαι¬ 
δευτικού Ιδρύματος Θεσσαλονίκης. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλη αγοράς αναλωσίμων, που είναι απαραίτητα 
για τη λειτουργία του. 

4. Κονδύλια για αμοιβές του προσωπικού του, μέσω 
του Ειδικού Λογαριασμού Κονδυλίων Έρευνας του Αλε- 
ξάνδρειουΤεχνολογικού Εκπαιδευτικού Ιδρύματος Θεσ¬ 
σαλονίκης. 

Άρθρο 9 

Τίτλος- Σφραγίδα 

1. Οτίτλοςτου εργαστηρίου είναι Εργαστήριο Ηλεκτρο¬ 
κίνησης και Ηλεκτρονικών Συστημάτων Οχημάτων (ΕΙθεΐπς 
νθΝςΙθ 3πά Αυΐοιποΐίνθ ΕΙθεΐΓοηίς5 ΙθόοΓθΐοΓγ) και ανα¬ 
γράφεται σε κάθε έντυπο του. Ο τίτλος αυτός καθώς και 
τα στοιχεία του Διευθυντή αναγράφονται στους χώρους 
τουΤμήματος που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του Αλεξάνδρειου Τεχνολο¬ 
γικού Εκπαιδευτικού Ιδρύματος Θεσσαλονίκης. 

Άρθρο 10 

Μετονομασία, Συγχώνευση, 

Κατάργηση του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πρά¬ 
ξη του Πρύτανη ύστερα από απόφαση της Συγκλήτου, 
η οποία λαμβάνεται ύστερα από εισήγηση της Συνέλευ¬ 
σης του Τμήματος. Την εισήγηση πρέπει να συνοδεύει 
ο Εσωτερικός Κανονισμός της υπό ίδρυση μονάδας. Η 
πράξη του Πρύτανη, στην οποία περιλαμβάνεται και ο 
παραπάνω Εσωτερικός Κανονισμός, δημοσιεύεται στην 
Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας 

του Εργαστηρίου 

Για όσα θέματα δεν προβλέπονται στον παρόντα κα¬ 
νονισμό, αρμόδια είναι η Συνέλευση τουΤμήματος Μη¬ 
χανολόγων Οχημάτων Τ.Ε. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Νοεμβρίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 


Αριθμ. 39734 _ (4) 

Καθορισμός γνωστικών αντικείμενων μελών κα¬ 
τηγορίας Εργαστηριακού Διδακτικού Προσωπι¬ 
κού (Ε.ΔΙ.Π.) του Τεχνολογικού Εκπαιδευτικού 
Ιδρύματος Δυτικής Ελλάδας. 

Ο ΠΡΥΤΑΝΗΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1 .Τιςδιατάξειςτουν. 1404/1983(ΦΕΚ173/τ.Α'/24-11 -1983) 
«Δομή και Λειτουργία των Τεχνολογικών Εκπαιδευτικών 
Ιδρυμάτων», όπως ισχύουν. 

2. Τιςδιατάξειςτουν. 4009/2011 (ΦΕΚ 195/τ.Α'/6-6-2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των Ανώτατων Εκπαιδευτικών 
Ιδρυμάτων», όπως ισχύουν. 

3. Τις διατάξεις της παρ. 7 του άρθρου 27 του ν. 4386/ 
2016 (Φ.Ε.Κ. 83/11 -5-2016/τ.Α) «Ρυθμίσεις για την έρευνα 
και άλλες διατάξεις». 

4. Την αριθμ. 126603/Ζ2/29-7-2016 εγκύκλιο του 
Υπουργού Παιδείας, Έρευνας και Θρησκευμάτων (ΑΔΑ- 
Ω73Λ4653ΠΣ-Ψ6Θ). 

5. Τις διατάξειςτουν. 4485/2017 (ΦΕΚ 114/τ.Α'/4-8-2017) 
«Οργάνωση και λειτουργία της ανώτατης εκπαίδευσης, 
και άλλες διατάξεις». 

6. Το αριθμ. 159257/Ζ2/25-9-2018 έγγραφο του 
ΥΠ.Π.Ε.Θ. 

7. Την αριθμ. 5/17-5-2018 απόφαση τακτικής Συνεδρί¬ 
ασης Κοσμητείας της Σχολής Επαγγελμάτων Υγείας και 
Πρόνοιας (θέμα 2ο) Έγκριση καθορισμού γνωστικού αντι¬ 
κειμένου μέλους Ε.ΔΙ.Π. του Τμήματος Φυσικοθεραπείας. 

8. Την αριθμ. 09/25-5-2018 (θέμα 25ο) απόφαση της 
Συγκλήτου του Τεχνολογικού Εκπαιδευτικού Ιδρύματος 
Δυτικής Ελλάδας, περί έγκρισης καθορισμού γνωστικού 
αντικειμένου μέλους Ε.ΔΙ.Π. τουΤμήματος Φυσικοθερα¬ 
πείας της Σχολής Σ.Ε.Υ.Π. 

9. Την αριθμ. 6/19-6-2018 απόφαση Έκτακτης Συνε¬ 
δρίασης Κοσμητείας της Σχολής Επαγγελμάτων Υγείας 
και Πρόνοιας (θέμα 2ο) Έγκριση Καθορισμού γνωστικού 
αντικειμένου μελών Ε.ΔΙ.Π. του Τμήματος Νοσηλευτικής. 

ΙΟ.Την αριθμ. 13/26-7-2018 (θέμα 33ο) απόφαση της 
Συγκλήτου του Τεχνολογικού Εκπαιδευτικού Ιδρύματος 
Δυτικής Ελλάδας, περί έγκρισης καθορισμού γνωστικού 
αντικειμένου μελών Ε.ΔΙ.Π.τουΤμήματος Νοσηλευτικής 
της Σχολής Σ.Ε.Υ.Π. 

11. Την αριθμ. 7/27-3-2018 (θέμα 4ο) απόφαση της 
Συνέλευσης του Τμήματος Δ.Ο.Ε.Π .Τ.Μ., με θέμα: Αίτηση 
προσδιορισμού Γνωστικού Αντικειμένου της Ε.ΔΙ.Π. του 
Τμήματος Αργυροπούλου Μαρίας. 

12. Την αριθμ. 18/12-10-2018 απόφαση της Συγκλή¬ 
του του Τ.Ε.Ι. Δυτικής Ελλάδας, περί προσδιορισμού του 
γνωστικού αντικειμένου «Εικόνα, Επικοινωνία, Πληροφο¬ 
ρία και Πολιτισμός» της Μαρίας Αργυροπούλου, μέλους 
Ε.ΔΙ.Π. του Τ μήματος Δ.Ο.Ε.Π.Τ.Μ. 

13. Την αριθμ. 53057/17-12-2015 απόφαση της Συ¬ 
γκλήτου του Τεχνολογικού Εκπαιδευτικού Ιδρύματος 
Δυτικής Ελλάδας, περί Διορισμού του Προέδρου του 
Τεχνολογικού Εκπαιδευτικού Ιδρύματος Δυτικής Ελ¬ 
λάδας (ΦΕΚ 946/τ.Υ.Ο.Δ.Δ./29-12-2015) (με διόρθωση 
σφάλματος ΦΕΚ 22/τ.Υ.Ο.Δ.Δ./22-1-2016). 

14. Την αριθμ. 35900/Ζ1/1-3-2016 απόφαση της Ανα- 
πληρώτριας Υπουργού Παιδείας, Έρευνας και Θρησκευ¬ 


μάτων με θέμα «Διαπιστωτική πράξη διορισμού του 
Προέδρου του Τεχνολογικού Εκπαιδευτικού Ιδρύματος 
(Τ.Ε.Ι.) Δυτικής Ελλάδας» (ΑΔΑ: ΨΛΩΠ4653 ΠΣ-0Λ4). 

15. Το γεγονός ότι με την παρούσα απόφαση δεν 
προκαλείται επιπλέον δαπάνη σε βάρος του τακπκού 
προϋπολογισμού ή του προϋπολογισμού του Τεχνολο¬ 
γικού Εκπαιδευτικού Ιδρύματος Δυτικής Ελλάδας, δια¬ 
πιστώνουμε; 

Ότι τα γνωστικά αντικείμενα των παρακάτω μελών 
κατηγορίας Εργαστηριακού Διδακτικού Προσωπικού 
(Ε.ΔΙ.Π.) του Τεχνολογικού Εκπαιδευτικού Ιδρύματος 
Δυτικής Ελλάδας, καθορίζονται ως εξής: 



ΟΝΟΜΑΤΕΠΩΝΥΜΟ 

ΠΑΤΡΩΝΥΜΟ 

ΣΧΟΛΗ 

ΤΜΗΜΑ 

ΓΝΩΣΤΙΚΟ ΑΝΤΙΚΕΙΜΕΝΟ 

1 

ΑΡΓΥΡΟΠΟΥΛΟΥ 

ΜΑΡΙΑ 

ΕΥΣΤΑΘΙΟΣ 

Σ.Δ.Ο. 

Δ.Ο.Ε.Π.Τ.Μ. 

Εικόνα, Επικοινωνία, Πληρο¬ 
φορία και Πολιτισμός 

2 

ΜΙΧΑΛΟΠΟΥΛΟΥ 
ΑΝΤΙΓΟΝΗ - ΜΑΡΙΑ 

ΔΗΜΟΣΘΕΝΗΣ 

Σ.Ε.Υ.Π. 

ΝΟΣΗΛΕΥΤΙΚΗ 

Χειρουργική Νοσηλευτική 

3 

ΜΙΧΑΛΟΠΟΥΛΟΥ 

ΕΛΕΝΗ 

ΔΗΜΟΣΘΕΝΗΣ 

Σ.Ε.Υ.Π. 

ΝΟΣΗΛΕΥΤΙΚΗ 

Παιδιατρική Νοσηλευτική-Νο- 
σηλευτική Ψυχικής Υγείας 

4 

ΠΕΤΡΟΠΟΥΛΟΥ 

ΓΙΑΝΝΙΤΣΑ 

ΚΩΝ/ΝΟΣ 

Σ.Ε.Υ.Π. 

ΦΥΣΙΚΟΘΕΡΑΠΕΙΑ 

Εργαστηριακή αξιολόγηση 
φυσιολογικών προσαρμογών 
της άσκησης 


Η πράξη αυτή να δημοσιευθεί στην Εφημερίδα της Κυβερνήσεως 

Πάτρα, 21 Νοεμβρίου 2018 

Ο Πρύτανης 

ΒΑΣ. ΤΡΙΑΝΤΑΦΥΛΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























